钦定古今图书集成/历象汇编/庶征典/第053卷 > 金
## 钦定古今图书集成/历象汇编/庶征典/第053卷 > 金

### 太宗天会七年星变

按《金史太宗本纪》。不载。　按《天文志》。“天会七年十一
月甲寅。天旗明河鼓直。”

天会十年星变。

按《金史太宗本纪》。不载　按《天文志》。“十年闰四月丙
申。荧惑入氐。八月辛亥。彗星出于文昌。”

《天会》十一年星变。

按《金史太宗本纪》不载。　按《天文志》：“十一年七月己
巳昏，有大星陨于东南。如散火。十二月丙戌月食昴。”

### 熙宗天会十四年星变

按《金史熙宗本纪》，不载。　按《天文志》：“十四年正月辛
巳，太白昼见，凡四十馀日伏，壬辰，荧惑入月。三月丁
酉夜，中星摇。九月癸未，有星大如缶，起西南，流于正
西。十一月己巳，狼星摇。”

天会十五年正月戊辰，岁星犯积尸气。

按《金史熙宗本纪》不载。　按《天文志》云云。

### 天眷二年星变

按《金史熙宗本纪》，天眷二年五月戊子，太白昼见。“八
月丁丑，太白昼见。”　按《天文志》，“三月辛巳朔，岁星留
逆在太微。五月戊子，太白昼见。八月丁丑，太白昼见。
九月辛巳，犯轩辕左星。乙巳，犯左执法。十一月戊寅，
入氐。”

天眷三年，星变。

按《金史熙宗本纪》不载。　按《天文志》：“三年七月壬戌，
月犯毕。十二月壬午，月掩东井东辕南第一星。”

### 皇统元年二月甲戌月掩毕大星

按《金史熙宗本纪》不载。　按《天文志》云云。

皇统二年，星变。

按《金史熙宗本纪》。不载。　按《天文志》：“二年十一月己
酉，月犯轩辕大星。甲寅，月犯氐东北星。”

皇统三年，星变。

按《金史熙宗本纪》：“三年八月丙申，老人星见。”　按《天
文志》：“正月己丑，荧惑逆犯轩辕次北一星。二月乙丑，
月犯毕大星。闰四月癸巳，月掩轩辕左角星。八月丙
申，老人星见。九月丁丑，月犯轩辕大星。”

皇统四年八月癸未，荧惑入舆鬼。

按《金史熙宗本纪》不载。　按《天文志》云云。

皇统五年，星变。

按《金史熙宗本纪》。不载。　按《天文志》。“五年四月丙申。
彗星见于西北。长丈馀。至五月壬戌始灭。甲辰，荧惑
犯左执法。”

皇统六年，星变。

按《金史熙宗本纪》。不载　按《天文志》。“六年九月戊寅。
荧惑犯西垣上将。己丑。月犯轩辕第二星。”

皇统七年，星变。

按《金史熙宗本纪》，七年正月丁亥，太白经天。“七月己
巳，太白经天。”　按《天文志》：“正月辛未，彗星出东方，长
丈馀，凡十五日灭。丁亥，太白经天。七月己巳，太白经
天。庚辰，荧惑犯房第二星。十一月壬戌，岁星逆犯井
东扇第二星。”

皇统八年，星变。

按《金史熙宗本纪》，“八年十一月壬辰，太白经天。”　按
《天文志》：“闰八月丙子，荧惑入太微垣。十月甲申，太白
昼见。”“十一月壬辰，太白经天。”“十二月丙寅，太白昼见。”
“皇统九年星变。”

按《金史熙宗本纪》，不载。　按《天文志》：“九年二月癸亥，
月掩轩辕第二星。七月甲辰，太白、辰星、岁星合于张。
丁未，荧惑犯南斗第四星。八月壬子，又历南斗第三
星。”

### 海陵天德元年十二月甲子土犯东井东星

按《金史海陵本纪》不载。　按《天文志》云云。

天德二年，星变。

按《金史海陵本纪》，不载。　按《天文志》：“二年正月乙酉，
月犯昴；壬辰，犯木；乙未，犯角；二月丙寅，犯心大星。九
月乙亥，太白昼见。至明年正月辛卯后不见。丁酉，月
犯轩辕左角；十月乙丑，犯太微上将；十二月癸丑，犯
昴。”

天德四年，星变。

按《金史海陵本纪》，“四年正月癸卯，太白经天。”“五月丁巳，太白经天。”　按《天文志》：“正月癸卯，太白经天。二月
乙亥，月掩鬼，犯填星。五月己亥，太白经天。丁巳，又经
天。六月癸巳，太白犯井东第二星。八月辛未，太白犯
轩辕大星。十一月甲辰，荧惑犯钩钤。丙午，月犯井北
第一星。十二月乙卯朔，太白经天。”“闰月己亥，太白经
天。”

### 贞元元年星变

按《金史海陵本纪》，“贞元元年十二月，太白经天。”“闰月
乙酉，太白经天。”　按《天文志》：“正月辛丑，月犯井东第
一星。四月戊寅，有星如杯，自氐入于天市，其光烛地。
十二月乙卯，太白经天。”“闰月乙酉，太白经天。”

贞元二年，星变。

按《金史海陵本纪》，“二年正月庚申，太白经天。”　按《天
文志》：“正月庚申，太白经天，是夜月掩昴，二月辛丑，犯
心前星。七月癸丑，太白昼见，凡三十有三日伏。八月
戊戌，荧惑入井，凡十一日而出。”

贞元三年，星变。

按《金史海陵本纪》：“三年七月癸丑，太白昼见。”　按《天
文志》：“八月乙酉，月犯牛。九月辛亥，犯建星。十一月戊
午，掩井钺星。”

### 正隆二年星变

按《金史海陵本纪》，“正隆二年正月庚辰，太白昼见。”
按《天文志》，“正月庚辰，太白昼见，凡六十七日，伏
正隆三年星变。”

按《金史海陵本纪》，“三年九月己未，太白经天。”　按《天
文志》：“正月丁亥，有流星如杯，长二丈馀，其光烛地，出
太微，没于梗河之北。二月己卯，荧惑入鬼。甲午，月掩
岁星，六月丁酉，犯氐。九月己未，太白经天，至明年正
月二十一日不见。十二月戊申，月入氐。”

正隆四年，星变。

按《金史海陵本纪》：四年十二月甲子，太白昼见　按
《天文志》：九月壬寅，月掩轩辕右角。十一月壬辰入毕，
犯大星。十二月太白昼见。凡七日。五年正月，海陵问
司天提点马贵中曰：“朕欲自将伐宋，天道如何？”贵中
对曰：“去年十月甲戌，荧惑顺入太微，至屏星留，退西
出。《占书》：荧惑常以十月入太微庭，受制出伺无道之
国。”又去年十二月，太白昼见经天，占“为兵丧，为不臣，
为更主。”又主有兵，兵罢，无兵，兵起。

正隆五年，星变。

按《金史海陵本纪》：“五年二月丁卯，太白昼见。四月甲
戌，太白昼见。”　按《天文志》：“二月丁卯，太白昼见，四月
甲戌复见。凡百六十有九日乃伏。”

正隆六年，星变。

按《金史海陵本纪》：六年九月丙申，太白昼见。　按《天
文志》：九月丙申太白昼见。先是海陵问司天马贵中
曰：“近日天道何如？”贵中曰：“前年八月二十九日，太白
入太微右掖门，九月二日至端门，九日至左掖门，出
并历左右执法。”太微为天子南宫，太白兵将之象，其
占，兵入天子之庭。海陵曰：“今将征伐，而兵将出入太
微”，正其事也。贵中又言：“当端门而出，其占为受制，历
左右执法，为受事。此当有出使者，或为兵，或为贼。”海
陵曰：“兵兴之际，小贼固不能无也。”是岁，海陵南伐，遇
弑。

### 世宗大定元年星变

按《金史世宗本纪》。不载。　按《天文志》：“大定元年十月
丙午，荧惑入太微垣，在上将东。丁巳，月犯井西扇北
第二星。”

大定二年，星变。

按《金史世宗本纪》，“二年正月癸巳，太白昼见。”　按《天
文志》，“正月癸巳，太白昼见。闰二月戊寅，月掩轩辕大
星。三月戊申，掩太微东藩南第一星。八月乙酉，犯井
西扇北第二星。九月庚戌，犯毕距星。十月戊辰，有大
星如太白，起室壁间，没于羽林军，尾迹长丈馀。”
大定三年星变。

按《金史世宗本纪》：“三年正月庚子，太白昼见。七月庚
戌，太白昼见。八月丙寅，太白经天。”“十一月庚寅，太白
昼见，经天。”　按《天文志》：“正月庚子，太白昼见，凡百有
十日乃伏。五月辛丑，月入氐。七月庚戌，太白昼见，百
二十有七日乃伏。八月丁未，月犯井距星。丙寅，太白
昼见，经天。十月庚辰，月犯太微垣西上将星。十一月
庚”寅，太白昼见，经天，岁星入氐，凡二十四日伏。壬子，
月入氐。

大定四年，星变。

按《金史世宗本纪》：“四年十二月辛卯，太白昼见，经天。”

按《天文志》：“正月戊子，荧惑、岁星同居氐。” 己丑，荧惑

出氐。二月壬午，岁星退入氐，凡二十九日。九月丙午，
月犯轩辕大星北次星。十二月辛卯，太白昼见，经天。
癸卯，月掩房北第一星。

大定五年，星变。

按《金史世宗本纪》。不载　按《天文志》：“五年正月癸亥，
月掩轩辕大星北次星。八月丁酉，犯井东扇第一星十一月癸丑，荧惑入氐。凡二十一日。”

大定六年，星变。

按《金史世宗本纪》：“六年四月辛丑，太白昼见。六月辛
巳，太白昼见，经天。九月壬子，太白昼见。丙辰，太白昼
见，经天。十月壬辰，太白昼见，经天。十一月庚申，太白
昼见，经天。十二月戊子，太白昼见，经天。”　按《天文志》，
“二月丙申，月犯南斗东南第二星，三月己未，入氐。四
月辛丑，太白昼见，八十有八日伏。六月，太白昼见。辛
巳”，经天。九月壬子，太白昼见，百有三日乃伏。丙辰，经
天。十月壬辰，复昼见，经天。十一月辛亥，金入氐，凡七
日。庚申，太白昼见，经天。十二月戊子，复见，经天。癸巳，
月犯房北第二星。

大定七年，星变。

按《金史世宗本纪》：“七年十一月壬申，太白昼见。丁丑，
岁星昼见。”　按《天文志》：“十月乙巳，火入氐，凡四日。十
一月壬申，太白昼见，九十有一日伏。丁丑，岁星昼见
二日。”

大定八年，星变。

按《金史世宗本纪》：“八年三月己丑，太白昼见。五月丁
卯，岁星昼见。”　按《天文志》：“正月癸未，月掩心大星。三
月庚午，掩轩辕大星北一星。己丑，太白昼见，百五十
有八日乃伏。五月丁卯，岁星昼见。八月甲午，太白犯
轩辕大星。十月庚子，月掩荧惑。十一月庚午，犯昴。
大定九年星变。”

按《金史世宗本纪》：“九年十二月丁酉，太白昼见。”　按
《天文志》：“正月戊寅，月掩心后星，四月庚子，掩心前星；
八月癸卯，掩昴；十二月丙戌，犯上。丁酉，太白昼见，十
有六日伏。”

大定十年，星变。

按《金史世宗本纪》。不载。　按《天文志》：“十年正月丙寅，
月掩轩辕大星。七月庚子，犯五车东南星。八月戊申
朔，木星掩荧惑，在参毕间。”

大定十一年，星变。

按《金史世宗本纪》：“十一年八月癸卯朔，太白昼见。”
按《天文志》：“二月壬戌，荧惑犯井东扇北第一星。八月
癸卯，太白昼见。”

大定十二年，星变。

按《金史世宗本纪》，“十二年九月丁亥，太白昼见在日
前。”　按《天文志》：“五月辛巳，月犯心后星。八月癸卯，犯
心大星。辛亥，荧惑掩井东扇北第二星。丁亥，太白昼
见。”〈按纪太白昼见在九月丁亥而志作八月丁亥互异〉在日前九十有八日伏。
十月己酉，荧惑掩鬼西北星。岁星昼见，在日后四十
有七日伏。

大定十三年，星变。

按《金史世宗本纪》：“十三年闰正月辛酉，太白昼见。十
月乙丑，岁星昼见。”　按《天文志》：“闰正月辛酉，太白昼
见，四十有九日伏。二月己丑，荧惑犯鬼西北星，三月
癸巳朔，入鬼。次日犯积尸气。六月辛未，月犯心前星。
十月乙丑，岁星昼见于日后，五十有三日伏。”

大定十四年，星变。

按《金史世宗本纪》：“十四年三月辛丑，太白岁星昼见。
丙辰，太白岁星昼见，经天。”“六月己未，太白昼见。八月
己卯，太白昼见。”　按《天文志》：“三月辛丑，太白岁星昼
见，十有八日伏；丙辰，二星经天，凡二日。六月己未，太
白昼见，三十有九日；八月己卯，昼见，又百三十二日
乃伏。庚辰，荧惑犯积尸气。十月丙寅，岁星昼见，六日。
十”一月甲子，太白昼见，八十有六日伏。十二月乙丑，
月掩井西扇北第一星。

大定十五年十一月甲子，太白昼见。

按《金史世宗本纪》云云。

大定十六年，星变。

按《金史世宗本纪》，不载。　按《天文志》：“十六年五月甲
寅，太白昼见，五十有四日伏。庚午，月掩太白。七月丁
未，犯角宿距星；甲子，掩毕宿距星。八月丙子，太白犯
轩辕大星。十月丁丑，荧惑入太微。十一月甲寅，月掩
毕距星；戊辰，荧惑犯太微上将。十二月己丑，月掩太
微左执法。”

大定十七年，星变。

按《金史世宗本纪》，“十七年九月庚戌，岁星、荧惑、太白
聚于尾。十二月己巳，太白昼见。”　按《天文志》：“春正月
丙寅，荧惑犯太微西藩上相。九月庚戌，岁星、荧惑、太
白聚于尾。十二月己巳，太白昼见。四十有四日伏。”
大定十八年，星变。

按《金史世宗本纪》，不载。　按《天文志》：“十八年七月庚
辰，土星犯井东扇北第二星。九月己丑，荧惑犯左执
法。十二月甲午，镇星掩井西扇北第一星，凡十日。
大定十九年星变。”

按《金史世宗本纪》：“十九年四月丁巳，岁星昼见。七月
丙子，太白昼见。”　按《天文志》：“三月甲戌，荧惑犯氐距
星。四月丁巳，岁星昼见，凡七日。七月丙子，太白昼见，
四十有五日伏。八月癸卯，犯轩辕御女。辛亥，荧惑掩南斗杓第二星。九月壬申，月掩毕大星。十一月辛未，
荧惑掩岁星。十二月丁亥，月犯岁星。”

大定二十年，星变。

按《金史世宗本纪》，不载。　按《天文志》：“二十年二月己
丑，月掩毕大星，三月丙辰，掩毕西第二星。”

大定二十一年，星变。

按《金史世宗本纪》：“二十一年二月戊戌，太白昼见。三
月甲子，太白昼见。”　按《天文志》：“二月戊子，月犯填星。
戊戌，太白昼见。三月甲子，太白昼见。四月壬申，荧惑
掩斗魁第二星，十有四日。六月甲戌，客星见于华盖，
凡百五十有六日灭。七月乙亥朔，荧惑顺入斗魁中
五日。”

大定二十二年，星变。

按《金史世宗本纪》：“二十二年五月甲申，太白昼见。八
月戊辰，太白经天。”　按《天文志》：“五月甲申，太白昼见，
六十有四日伏。七月戊子，岁星昼见，二日。八月戊辰，
太白昼见，百二十有八日，其经天者六十四日。十一
月辛未，荧惑行氐中；乙亥，太白入氐；癸未，荧惑、太白
皆出氐中。十二月戊戌，荧惑犯钩钤。”

大定二十三年，星变。

按《金史世宗本纪》：“二十三年十月辛酉，太白昼见。十
一月丁卯，岁星昼见。闰月戊午，岁星昼见。”　按《天文
志》：“九月甲申，岁星昼见，五十有五日伏。十月辛酉，太
白昼见，百四十有九日乃伏。十一月丁卯，岁星昼见，
三十有三日伏。闰十一月庚申。”〈按纪作戊午互异〉岁星昼见，
九十日伏。

大定二十四年，星变。

按《金史世宗本纪》：“二十四年四月己未朔，太白昼见。
九月甲辰，岁星昼见。”　按《天文志》：“四月己未朔，太白
昼见，百四十有五日乃伏。甲申，月掩太白。九月庚子，
岁星犯轩辕大星，甲辰昼见。凡五十二日伏。十月壬
申，太白、辰星同度。”

大定二十五年，星变。

按《金史世宗本纪》，“二十五年十一月庚申，岁星昼见。
壬午，太白昼见。十二月甲子，太白昼见，经天。”　按《天
文志》：“三月乙酉，太白与月相犯。九月丁亥，月在斗魁
中，犯西第五星。十一月庚辰朔，岁星昼见，在日后凡
七十四日。壬午，太白昼见，在日后百十有一日乃伏。
十二月己未，月犯荧惑。甲子，太白昼见，经天。”

大定二十六年，星变。

按《金史世宗本纪》，不载　按《天文志》：“二十六年三月
丙戌，荧惑入井，镇星犯太微东藩上相。四月丁丑，荧
惑犯鬼西南星。七月丙申，月掩心前星。八月乙亥朔，
日月五星会于轸。十二月乙未，月掩心前大星，又犯
于后星。”

大定二十七年，星变。

按《金史世宗本纪》：“二十七年六月庚辰，太白昼见。七
月丙午，太白昼见，经天。”　按《天文志》：“五月壬子，月犯
心大星。六月庚辰，太白昼见，百七十有三日乃伏。癸
巳，月掩昴。七月丙午，犯房南第一星。是日，太白昼见，
经天。”“十月己丑，太白入氏。十二月丁丑，月掩昴。”
大定二十八年星变。

按《金史世宗本纪》：“二十八年十一月庚子，太白昼见。”

按《天文志》：“正月己未，岁星留于房，甲子，守房北第。”

一星。十一月丙申，填星入氐。庚子，太白昼见，在日前
四十有九日伏。十二月壬申，月掩昴。

大定二十九年，章宗即位，星变。

按《金史章宗本纪》：“二十九年正月癸巳，即皇帝位。五
月庚寅朔，太白昼见。”　按《天文志》：“正月丁酉，土星留
氐中三十有七日，逆行后七十九日，出氐。五月庚寅
朔，太白昼见，在日后。”“六月丙辰，月犯太白，月北星南，
同在柳宿。十一月己未，荧惑守轩辕，至戊辰退行，其
色稍怒。”

### 章宗明昌元年二月丁亥太白昼见

按《金史章宗本纪》云云。

明昌二年，星变。

按《金史章宗本纪》，不载。　按《天文志》：“二年十一月乙
丑，金木二星见，在日前，十三日方伏而顺行，危宿在
羽林军上，壁垒阵下，光芒明大。十二月戊子，木金相
犯，有光芒。”

明昌三年，星变。

按《金史章宗本纪》。不载　按《天文志》：“三年三月戊戌，
荧惑顺行犯太微西藩上将。”“四月己未，荧惑掩右执
法。色怒而稍赤。”

明昌四年，星变。

按《金史章宗本纪》，四年八月己亥，岁星太白昼见。
按《天文志》：八月己亥，卯初三刻，岁星见，未正二刻太
白见，俱在午位，其夜岁星留胃十三度。守天廪　按
《五行志》：四年三月，御史中丞董师中奏，“迺者太白昼
见，京师地震，北方有赤气，迟明始散，天之示象，冀有
以警悟圣主也。”上问：“所言天象，何从得之？”师中曰：“前监察御史陈元升，得之于一司天长行。”上曰：“司天台
官不奏固有罪，其以语人，尤非。朕欲令自今司天有
事而不奏者，长行得言之，何如？”师中曰：“善。”

明昌五年星变。

按《金史章宗本纪》。“五年十一月癸丑太白昼见。”　按
《天文志》，“十一月癸丑太白昼见，在日前三十有三日
伏。”

明昌六年，星变。

按《金史章宗本纪》，“六年正月庚寅，太白昼见。六月庚
辰，太白经天。”　按《天文志》，“正月庚寅，太白昼见，在日
前百有二日乃伏。六月庚辰复昼见，在日后百六十
七日。唯是日经天。”

### 承安元年星变

按《金史章宗本纪》。承安元年九月壬午。太白昼见。
按《天文志》。四月司天奏河津星象事。上谕宰相曰：“天
道不测。当预防之。”九月壬午。太白昼见。在日前百有
七日乃伏。

《承安》二年，星变。

按《金史章宗本纪》，“二年二月丁巳，太白昼见，经天。”
按《天文志》，“二月丁巳，太白昼见，在日后百九十有五
日乃伏。己未，经天。”〈按纪经天亦作丁巳与志互异〉

### 泰和三年星变

按《金史章宗本纪》。“泰和三年六月己亥。太白昼见。”
按《天文志》。“六月戊戌。”〈按纪作己亥互异〉太白昼见，在日后，百
有十日乃伏。

泰和六年，星变。

按《金史章宗本纪》：“六年五月甲申，太白昼见。庚戌，太
白经天。六月辛未，木星昼见。至七月戊申，经天。八月
辛亥，木星晨见。己未，太白昼见。壬申，太白昼见，经天。
九月乙酉将五鼓，北方有赤白气数道，起于王良之
下行至北斗开阳摇光之东。十一月庚子，日斜。有流
星二，光芒如炬，几及一丈，起东北，没东南。”　按《天文
志》：“五月甲申，太白昼见，在日前七十有六日；庚戌，经
天；六月辛未，岁星昼见，在日后；七月戊申，经天。八月
癸卯，月晕围太白、荧惑二星。辛亥，岁星辰见，至夜五
更，与东井距星相去七寸内。癸丑夜半，有流星如太
白，其色赤，起于娄宿。己未卯正初刻，太白昼见，在日
前其夜五更，荧惑与舆鬼积尸气相犯”，在七寸内。庚
申，卯正初刻，太白昼见，在日后。其夜五更初，荧惑在
舆鬼积尸气中。壬申，太白昼见，经天，在日后。十月丙
午，岁星犯东井距星。十一月壬午，太白入氐。

泰和七年星变。

按《金史章宗本纪》，不载。　按《天文志》：“七年正月丙戌
初更，月有晕围岁、填二星，在参毕间。三月癸丑，月掩
轩辕大星。九月己卯初更，月在南斗魁中，旦岁星在
舆鬼中。”

泰和八年星变。

按《金史章宗本纪》，“八年七月戊戌朔，太白昼见。”　按
《天文志》，“七月戊戌朔，太白昼见，在日后。八月壬戊，太
白、岁星光芒相及，同在张一度。十一月庚子未刻，有
流星如太白者二，光芒如炬，几一丈，起东北，没东南。”

### 卫绍王大安元年星变

按《金史卫绍王本纪》。“大安元年正月辛丑。飞星如火。
起天市垣。有尾迹。若赤龙。”二月乙丑朔。太白昼见经
天。十月岁星犯左执法。　按《天文志》。十月乙丑。月食
荧惑。

《大安》二年，星变。

按《金史卫绍王本纪》：“二年正月庚戌朔，日中有流星
出，大如盆，其色碧，向西行，渐如车轮，尾长数丈，没于
蜀中，至地复起，光散如火。二月，客星入紫微垣，光散
为赤龙，地大震，有声如雷。”

《大安》三年，星变。

按《金史卫绍王本纪》：“三年正月乙酉朔，荧惑入氐中。
二月，荧惑犯房宿。闰月，荧惑犯键闭星。十月，荧惑犯
壁垒阵。”

### 至宁元年星变

按《金史卫绍王本纪》。“至宁元年三月，太阴、太白与日
并见，相去尺馀。”　按《天文志》。崇庆元年春三月日正
午。日月、太白皆相去咫尺。〈按纪作至宁元年志作崇庆元年今照本纪编次故

附见于此

### 宣宗贞祐元年十一月丙子荧惑入壁垒阵

按《金史宣宗本纪》不载。　按《天文志》云云。

贞祐二年，星变。

按《金史宣宗本纪》。“二年九月丁亥。太白昼见于轸。十
一月辛巳。荧惑犯房宿钩钤星。”　按《天文志》。十一月
庚辰。填星犯太微东垣上相。

贞祐三年，星变。

按《金史宣宗本纪》：“三年七月庚申。有星如太白。色青
白有尾。出紫微垣北极傍。入贯索中。戊寅，月入毕宿
中。戊夜犯毕大星。十二月庚寅。太白昼见。”　按《天文

贞祐四年，星变。

按《金史宣宗本纪》：“四年四月丁酉，太白昼见于奎。六
月丙申，水星昼见于奎，百有一日乃伏。十一月丙戌，
月晕木星，木在奎，月在壁。”　按《天文志》：“正月乙卯夜，
中天有流星。大如日，色赤，长丈馀，坠于西南，其声如
雷。四月丁酉，太白昼见于奎，百九十有六日乃伏。六
月丙申，岁星昼见于奎，百有一日乃伏。闰七月辛丑，
月”犯毕。十一月己丑，犯毕大星。十二月戊午，复犯毕
大星。

### 兴定元年星变

按《金史宣宗本纪》，“兴定元年四月戊辰。太白昼见于
井。八月戊申。木星昼见于昴。六十有七日乃伏。九月
癸巳，月犯东井西扇北第二星。”　按《天文志》：“正月乙
酉，月犯毕右股第二星。四月戊辰，太白昼见于井。百
六十有二日乃伏。十月癸丑夜有流星大如杯。尾长
丈馀。自轩辕起。贯太微。没于角宿之上。十一月癸未，
月”晕岁星、荧惑二星，木在胃，火在昴。丙戌，太白昼见。
兴定二年，星变。

按《金史宣宗本纪》，“二年十月癸亥，月犯轩辕左角之
少民星。”　按《天文志》：“八月壬戌，有流星大如杯，尾长
丈馀，其光烛地，起建星没尾中。一云自东北至西南
而坠，其光如塔状。先有声如风，后若雷者三，窗纸皆
震。”十月庚申〈按纪作癸亥互异〉月犯轩辕左角之少民星。
《兴定》三年，星变。

按《金史宣宗本纪》，“三年五月壬子，太白昼见于参。八
月丁卯，木星犯舆鬼东南星。戊辰，木星昼见于柳，百
有九日乃灭”　按《天文志》：“五月壬子，太白昼见于参，
三十有六日，经天，又百八十有四日乃伏。七月壬寅
初昏，有星自西南来，其光烛地，状如月而稍不圆，色
青白。有小星千百环之，若迸火然，坠于东北，少顷有
声”如鼓。八月丁卯，岁星犯舆鬼东南星。己巳，〈按纪作戊辰互
异〉岁星昼见于柳，百有九日乃伏。

兴定四年，星变。

按《金史宣宗本纪》：“四年三月甲寅，木星犯鬼宿积尸
气。六月戊辰，月犯土星。己巳，太白昼见于张，百八十
有四日乃伏。十一月壬辰，木星昼见于翼，积六十有
七日伏。夜又犯灵台第一星。”　按《天文志》：“正月庚子，
月犯东井。”

兴定五年，星变。

按《金史章宗本纪》：“五年正月辛丑，太白昼见于牛，二
百三十有二日伏。九月庚戌，岁星犯左执法。闰十二
月戊子，荧惑犯轩辕；甲午，月犯荧惑；戊戌，填星昼见
于轸；己亥，太白昼见于室。”　按《天文志》：“正月辛丑，太
白昼见于牛，二百三十有二日乃伏。司天夹谷德玉
等奏，以为臣强之象，请致祭以禳之。”宣宗曰：“斗牛吴
分，盖宋境也。他国有灾，吾禳之可乎？”

### 元光元年星变

按《金史宣宗本纪》，元光元年三月丙寅，岁星犯太微
左执法。七月乙亥，太白昼见经天，与日争光。“八月己
卯，彗星见西方。甲申，以彗星见，改元，大赦。谕旨宰臣
曰：赦书已颁，时刻之间，人命所系。其令将命者速往，
计期而至。”　按《天文志》：兴定六年正月辛酉，月犯荧
惑；壬戌，犯轩辕。三月壬子，月食太白。丙寅，岁星犯太
微左执法。七月乙亥，太白经天，与日争光。八月己卯，
彗星出于亢宿右摄提、周鼎之间，指大角。太史奏：“除
旧布新之象，宜改元修政，以消天变。”于是改是年为
元光元年，九月丁未灭。壬申，月食岁星。

元光二年，星变。

按《金史宣宗本纪》：“二年八月乙亥。火星入鬼宿中。掩
积尸气。十月壬午，火星犯灵台”　按《天文志》：“八月乙
亥，荧惑入舆鬼。掩积尸气。十月壬午犯灵台。十一月
又犯心大星。”

### 哀宗正大元年星变

按《金史哀宗本纪》：“正大元年三月，荧惑犯左执法，四
月癸酉，荧惑犯右执法。”　按《天文志》：“正月丙午，月犯
昴。三月癸丑，犯荧惑。四月乙未，太白、辰星相犯。
正大三年，星变。”

按《金史哀宗本纪》。不载　按《天文志》：“三年十一月丙
辰，月掩荧惑。丁巳，荧惑犯岁星。庚申，犯壁垒阵。癸酉，
五星并见于西南。十二月，荧惑入月。”

正大四年，星变。

按《金史哀宗本纪》：“四年六月丙辰，太白入井。”　按《天
文志》：“正月壬戌，荧惑犯太白。七月丁亥，荧惑犯斗从
西第二星。”

正大五年五月乙酉，月掩心大星。

按《金史哀宗本纪》不载。　按《天文志》云云。

正大七年，星变。

按《金史哀宗本纪》，不载。　按《天文志》：“七年十二月庚
寅，有星出天津下，大如填星而色不明，初犯辇道，二
日见于东北，在织女南，乙未入天市垣，戊申方出，癸丑历房北，复东南行入积薪，凡二十五日而灭。”

### 天兴元年星变

按《金史哀宗本纪》：“天兴元年七月乙巳，金木火太阴
会于轸翼，八月甲戌，金木星交。”　按《天文志》：“七月乙
巳，太白、岁星、荧惑、太阴俱会于轸翼。司天武亢极言
天变。上惟叹息，竟亦不之罪也。”八月甲戌，太白岁星
交。闰九月己酉，彗星见东方，色白，长丈馀，弯曲如象
牙，出角轸南行，至十二日长二丈，十六日，月烛不见。
二十七日五更，复出东南，约长四五丈，至十月一日
始灭，凡四十有八日。司天奏“其咎在北。”哀宗曰：“我亦
北人，今日之事我当灭也，何乃不先不后，适丁此乎。